b'\n_START_ARTICLE_\nSaimaaHoliday\n_START_PARAGRAPH_\nSaimaaHoliday on usean luontomatkailu- ja majoitusyrityksen muodostama yritysverkosto Suomessa Saimaan rannalla. Kohteet sijaitsevat Linnansaaren kansallispuiston ymp\xc3\xa4rill\xc3\xa4 Rantasalmella ja Oravissa. SaimaaHoliday-yritysverkosto hy\xc3\xb6dynt\xc3\xa4\xc3\xa4 Linnansaaren kansallispuiston ja sit\xc3\xa4 ymp\xc3\xa4r\xc3\xb6ivien j\xc3\xa4rvialueiden luontomatkailulle tarjoamia mahdollisuuksia. SaimaaHoliday-verkosto kehitt\xc3\xa4\xc3\xa4 kannattavaa matkailuyritystoimintaa Savonlinna talousalueella kannustamalla j\xc3\xa4senyrityksi\xc3\xa4 kest\xc3\xa4v\xc3\xa4\xc3\xa4n, hallittuun kasvuun investointien, tuotteistamisen ja uusien kehitysideoiden hy\xc3\xb6dynt\xc3\xa4misen kautta._NEWLINE_Yritykset ovat investoineet Haukiveden vastarannoille Oraviin ja Rantasalmelle viiden viimeisen vuoden aikana 10 miljoonaa euroa. SaimaaHoliday on rekister\xc3\xb6ity tuotemerkki, jonka omistaa verkoston toimintaa koordinoiva yhdistys. J\xc3\xa4seni\xc3\xa4 ovat Lomakeskus J\xc3\xa4rvisyd\xc3\xa4n, Saimaan Er\xc3\xa4palvelu Oravi Oy, Oravin Kyl\xc3\xa4kauppa Oy, Loma-Oravi Oy, PV-Group ja Lomasyd\xc3\xa4n Oy. Yhdistyksen j\xc3\xa4senet ovat oikeutettuja ja sitoutuneita k\xc3\xa4ytt\xc3\xa4m\xc3\xa4\xc3\xa4n tuotemerkki\xc3\xa4 markkinoinnissaan. Investoinnit ovat kohdistuneet uusiin tuotteisiin, erityisesti retkiluisteluun ja melontaan sek\xc3\xa4 majoituskapasiteetin lis\xc3\xa4\xc3\xa4miseen. Vuonna 2009 aloitti toimintVerkoston tarkoituksena . Vuonna 2009 avattiin Oravissa luontomatkailu- ja retkiluisteluhotelli. Verkoston jatkokehitt\xc3\xa4missuunnitelmat keskittyv\xc3\xa4t majoituskapasiteetin lis\xc3\xa4\xc3\xa4misen, uusien kohteiden avaamiseen kalastusmatkailuun sek\xc3\xa4 olemassaolevien kohteiden kehitt\xc3\xa4miseen ymp\xc3\xa4rist\xc3\xb6yst\xc3\xa4v\xc3\xa4llisemmiksi. Reitist\xc3\xb6jen ja palvelujen parantaminen on keskeinen osa kehitt\xc3\xa4mist\xc3\xa4._NEWLINE_Sulanveden kaudella p\xc3\xa4\xc3\xa4aktiviteetteina on kalastus, melonta, veneily ja luonnontarkkailu. Saimaan Haukivedell\xc3\xa4 voi opastetuilla retkill\xc3\xa4 l\xc3\xa4hte\xc3\xa4 tarkkailemaan saimaannorppaa. Melontaa voi harrastaa Linnansaaren ja Koloveden kansallispuistoissa. Talvisin Oravin ja Rantasalmen v\xc3\xa4liss\xc3\xa4 kulkee retkiluistelureitti. Luontoretkeilyn lis\xc3\xa4ksi kohteista l\xc3\xb6ytyv\xc3\xa4t majoitustilat, ravintolapalvelut sek\xc3\xa4 opas- ja v\xc3\xa4linevuokrapalvelut._NEWLINE_Vuonna 2010 Saimaa Holiday-verkosto valittiin EDEN matkakohdekilpailun voittajaksi tuon vuoden vesist\xc3\xb6matkailukohteiden teemassa. Arviointiryhm\xc3\xa4n n\xc3\xa4kemyksen mukaan Saimaa Holiday on n j\xc3\xa4rvialueen merkitt\xc3\xa4vin yritysyhteisty\xc3\xb6verkosto, jolla on kattavin ohjelmapalvelutarjonta. Kohde on sitoutunut kest\xc3\xa4v\xc3\xa4\xc3\xa4n kehitt\xc3\xa4miseen jo yhteisty\xc3\xb6ss\xc3\xa4\xc3\xa4n kansallispuistojen puistojen kanssa. Lis\xc3\xa4ksi yritysverkosto on kehitt\xc3\xa4nyt palvelutarjontaa kaikille vuodenajoille. Toiminta on sopusoinnussa seudun, maakunnan ja kansallistenkin matkailunkehitt\xc3\xa4mislinjausten kanssa. Kohteen kehitt\xc3\xa4minen on ollut m\xc3\xa4\xc3\xa4r\xc3\xa4tietoista ja tulevaisuuden suunnitelmat ovat m\xc3\xa4\xc3\xa4r\xc3\xa4tietoisia.'